Si a doxa reprén en teoría os actos homosexuals (principalment por os cleigos qui haigan pronunciato los votos de castidat) dende lo principio d'a Ilesia, en os feitos dita condemnación no hubo soque poqueta d'aplicación concreta. Bellas personalidatz politicas como Carlos Magno, l'arcebispe de Canterbury u o papa León IX son conscients d'os costumbres lichers vichents en a-saber-los monesterios, pero refusan excluyir a os culpables d'a Ilesia u aplicar penas en absencia de circumstancias empiyorants (violación, asasinato, pedofilia...). Numerosos altos dignatarios d'a Ilesia pudon menar grans carreras eclesiasticas sinse forniguilla e os soberans como Ricardo Corazón de Lión no miroron pas de disimular lur inclinación. Igualment, a literatura monastica conoixió numerosos movimientos literarios muitos impregnatos de referencias homoeroticas (principalment en Baudri de Bourgueil, Marbode de Rennes u Aelred de Rievaulx) sinse que as autoridatz eclesiasticas se'n alticamasen.